גדוד עיט 595

גדוד עיט 595 הוא יחידת חשיפת תקיפה אשר אחראית על חזיתות סוריה ולבנון ופועלת בשגרה ברמת הגולן, חרמון והר דוב וכפופה פיקודית לאוגדת הבשן ולמערך האיסוף הקרבי בחיל הגנת הגבולות.

הגדוד הוקם ב-2013 בעקבות מלחמת האזרחים בסוריה וחשש לחדירת מחבלים מהגבול לרמת הגולן.

הגדוד מתמחה בהכרת השטח בחזיתות סוריה ולבנון ואחראי על איסוף מודיעין בשטח האויב בזמן אמת, זיהוי והפללת מטרות, והכוונת כוחות מיוחדים כל זאת תוך שימוש באמצעים טכנולוגיים ומסווגים המאפשרים עליונות מודיעינית ומבצעית על האויב.

 מבנה הגדוד 
הגדוד מורכב משתי פלוגות לוחמים ולוחמות, שתי פלוגות תצפית גזרתיות, פלוגת אחזקה, פלוגת סיוע מנהלתי ופלוגת לוחמים ולוחמות במילואים.

 פלוגות לוחמות 
הפלוגות הלוחמות של הגדוד הן פלוגה ב' (יחמ"מ) ופלוגה ד' (יחמ"מ) בהן משרתים לוחמי ולוחמות איסוף. הפלוגות עוסקות באיסוף מודיעין קרבי, סיכול מחבלים והכוונת אש למטרות.

הפלוגות משתפות פעולה עם יחידות מיוחדות ומבצעות איסוף מידע מודיעיני בשטח, תצפיות ותקיפה בעזרת רחפנים מתקדמים ומארבי תצפית.

 פלוגה ב' יחמ"מ (יחידת מודיעין מטרות) 
בעלת יכולות איסוף אנכי ואופקי ומתמחה באיסוף חשאי במבצעים מיוחדים בגזרת הצפון.

 פלוגה ד' יחמ"מ (יחידת מודיעין מטרות) 
בעלת יכולות איסוף אנכי ואופקי ומתמקצעת באיסוף האנכי בעזרת רחפנים עם יכולות הגנה והתקפה בעזרתם הפלוגה מפלילה מטרות ומכווינה כוחות אש.

 פלוגות תצפית גזרתיות 
שתי פלוגות איסוף גזרתיות בהן משרתות תצפיתניות (בקריות איסוף יבשתי) והן כפופות לחטיבות המרחביות של אוגדת הבשן, וכן בקא"סיות רחפנים וממ"חיות (מנתחות מודיעין חזותי) הכפופות לאוגדה 210.

על פלוגת האיסוף מפקדות קצינות בוגרות קורס מפקדי פלוגות ביבשה והן בנויות מחמ"לי האיסוף שמופעלים על ידי מערכת.

"מר"ס" מתוצרת אלביט מערכות, כאשר אמצעי האיסוף משדרים לחמ"ל את גזרת האויב.

 פלוגת איתן 
הפלוגה יושבת תחת חטיבה 474 במחנה סער ואחראית על ההגנה במרחב רמת הגולן (חזית סוריה).

תפקידה לייצר תמונת מצב למִפקדת החטיבה ולאפשר שיתוף פעולה עם כוחות החטיבה זאת בעזרת אמצעי תצפית ומכ"מים הפרוסים בגזרת החטיבה.

במבצע "חץ הבשן" הפלוגה הכווינה כוחות, הפלילה תשתיות אויב וסגרה מעגלים עם הכוחות המתמרנים.

 פלוגת ההרים 
הפלוגה יושבת תחת חטיבה 810 במחנה ערער ואחראית על ההגנה בגזרת החרמון והר דוב.

תפקידה לייצר תמונת מצב למִפקדת החטיבה ולאפשר שיתוף פעולה עם כוחות החטיבה הפרושים בשטח זאת בעזרת אמצעי תצפית ומכ"מים הפרוסים בגזרת החטיבה.

 מלחמת חרבות ברזל 
כחלק ממלחמת חרבות ברזל והמתיחות הביטחונית בגבולה הצפוני של מדינת ישראל הגדוד לקח חלק בפעילות ההגנה של אוגדה 210.

עם תחילת הלחימה אוגדה 210 קיבלה אחריות על מרחב הר דוב והגדוד הפך ליחידת איסוף מודיעין על שתי גזרות: גזרת סוריה ומרחב לבנון.

באמצעות מגוון יכולות איסוף מודיעין חיילי הגדוד בסדיר ובמילואים חשפו אויב, הפלילו תשתיות טרור, הכווינו כוחות אש ולקחו חלק במבצעים מיוחדים בשטח האויב.

 מבצע חיצי צפון 
במסגרת מבצע חיצי הצפון, שהחל ב-19 בספטמבר 2024 במסגרת החזית הצפונית במלחמת חרבות ברזל, פעל הגדוד בתמרון הקרקעי על ידי צוותי האיסוף הנייד וביצע משימות איסוף בשטח האויב הכווין כוחות, הפליל תשתיות אויב וסגר מעגלים עם הכוחות המתמרנים.

צוות לוחמות מהגדוד לקח חלק בתמרון וביצע משימת מארב ותצפיות במהלכה סיפקו מודיעין על מטרות חזבאללה, הכווינו ירי והשמידו עמדות נ"ט וטרור.

 מבצע חץ הבשן 
מבצע חץ הבשן החל בעקבות נפילת משטר אל-אסד בסוריה על ידי קבוצות מורדים ובמהלכו תפס צה"ל עמדות אסטרטגיות בחרמון ובאזור החיץ בגבול ישראל–סוריה.

הגדוד לקח חלק מרכזי במבצע בבניית תמונת מצב על הצבא הסורי בעת נפילתו, לקח חלק בתמרון הכוחות באמצעות צוותי לוחמים ולוחמות, הכווין ואיבטח כוחות מתמרנים.

 מפקדי היחידה 
שםתקופההערותאיתי דינור2013–2015מקים היחידה ומפקדה הראשוןניר מגידיש2015–2018מפקד הגדוד במהלך מלחמת האזרחים בסוריהיובל ליטוין2018–2020בתקופתו הקים את פלוגה ד׳ ונקלטו לגדוד לראשונה צוותי לוחמות איסוףענאן חמדאן2020–2022אוריין חן2022–2024מפקדת היחידה במהלך מלחמת חרבות ברזלגיא ריבנפלד2024–הווהמפקד היחידה במהלך מלחמת חרבות ברזל

 קישורים חיצוניים 
 גדוד עיט 595 ברשת החברתית אינסטגרם
 "העיניים של המדינה בכל מקום ובכל זמן" - הצצה לגדוד האיסוף שמוביל את העשייה הביטחונית בגבול הצפון.
 "כל זיהוי שסוגרים עליו מעגל הציל חיים של אנשים" - סרן א' על עשיית הגדוד במלחמה.
 "זיהנו חוליה וסיכלנו אותה" - איך נראית המשימה מעיניי הלוחמים.


 כשמגיע, מגיע! התצפיתניות של גדוד 595 קיבלו מגורים חדשים ומשופרים. בואו לראות איך זה נראה

 הערות שוליים 

קטגוריה:גדודי צה"ל
קטגוריה:מערך האיסוף הקרבי בצה"ל